open-index/open-wikipedia-markdown huggingface dataset:
La Meca

**La Meca** (n'árabe **مكة المكرمة Makka al-Mukarrama** o a cencielles **Makka**) ye la principal ciudá de la rexón del Hiyaz, n'actual Arabia Saudita, y una de les más importantes de la península d'Arabia. Ta asitiada al oeste de la península y cuenta con 1.294.167 habitantes (censu de 2004), allúgase nun estrechu valle, a 277 m sobro'l nivel del mar, a 80 km del Mar Roxu.

El nome Makka n'árabe antiguu significa "digna". El nome completu que lleva dende tiempos islámicos, Makka al-Mukarrama, significa "L'Anoblecida Meca". Ptolomeo, nel sieglu II, refirióse a ella col nome de Makoraba, helenización del árabe **Makka Harb**, o "Meca de Harb" (nome d'una tribu).

Ciudá natal de Mahoma, ye la más importante de toles ciudaes santes del islam, visitada cada añu por millones de pelegrinos. Primero que Mahoma predicara l'Islam, ésta yera yá pa los paganos una ciudá santa, con dellos llugares d'importancia relixosa, ente ellos el más importante de toos: *la [[Kaaba]]*.

Pa los musulmanes, el pelegrinaxe a La Meca forma parte d'ún de los aspeutos fundamentales de la so fe, los denominaos pilastres del islam. Cada añu, cerca de trés millones de pelegrinos empobinen haza la ciudá santa pa facer el pelegrinaxe mayor o Hajj mientres el mes musulmán de du l-hiyya. Munchos más faen la pelegrinación menor o Umrah, que puede realizase durante tol añu. Bien pocos *non musulmanes* pudieron ver los ritos y rituales del *Hajj*, darréu que ta dafechu prohibida la entrada de non creyentes en **La Meca** y en Medina.

## Referencies

## Enllaces esternos
Censu de población

Denómase **censu**, n'estadística descriptiva, al recuentu d'individuos qu'ensamen una población estadística, definida como un conxuntu d'elementos de referencia sobro'l que se faen les observaciones. El censu d'una población estadística consiste, básicamente, en llograr el númberu total d'individuos pente medies de les más diverses téuniques de recuentu.

El censu ye una de les operaciones estadístiques que nun trabaya sobro una amosanza, sinón sobro la **población total**.

Ún de los casos particulares de censu pero, coles mesmes, ún de los más comunes, ye'l denomáu censu de población, nel que l'oxetivu ye determinar el númberu de persones humanes que componen un grupu, davezu un país o una nación. Nesti casu, la población estadística abarcaría a los componentes o habitantes del grupu, país o nación.

Polo xeneral, un censu de población puede facer delles actividaes estra que nun se correspuenden específicamente cola operación censal estadística. Búscase calcular el númberu d'habitantes d'un país de territoriu dellimitáu, correspondiente a un momentu o periodu dau, pero aprovéchase igualmente pa llograr una serie de datos demográficos, económicos y sociales rellativos a esos habitantes, consideraes dende un puntu de vista cuantitativu. Ye la fonte primaria de les estadístiques básiques de población que son necesaries pa fines gubernamentales y aspeutos de planificación económica y social. 

Úsase:
# Como base pal analís y la evaluación demográfico.
# Pa proyeutar, afitar y desenvolver polítiques de gobiernu.
# Como «marcu muestral» pa encuestes.

## Referencies

## Enllaces esternos
Censu

El términu **censu** puede referise a los siguientes artículos:

* **[[Censu de población]]**, un recuentu de población que se fai periódicamente;
* **[[Censu (estadística)]]**, recuentu d'elementos d'una población n'estadística descriptiva;
* **[[Censu (drechu)]]**, una institución usada en tiempos medievales asemeyada al actual préstamu hipotecariu;
* **[[Censu (drechu real)]]**, el gravame d'un inmueble pa garantizar el pagu de los créditos;
* **[[Censu eleutoral]]**, recuentu de la población que tien drechu a votu nunes determinaes eleiciones.

## Referencies
Rebelión de Kronstadt

La **Rebelión de Kronstadt** foi un alcíu fracasáu de los marinos soviéticos escontra'l gobiernu de l'antigua República Socialista Federativa Soviética Rusa. Foi la última gran rebelión en contra del dominiu bolxevique dientro del territoriu Rusu.

La rebelión tuvo llugar nes primeres selmanes de marzu de 1921 en Kronstadt, una fortaleza naval na islla Kotlin nel Golfu de Finlandia. Tradicionalmente, Kronstadt sirvió comu base de la flota báltica Rusa y comu una vía d'alcance a 35 milles de San Petersburgu (dempués Petrográu, Leningráu y dempués de la cayía de la Xunión Soviética, nuevamente San Petersburgu).

## Referencies

## Enllaces esternos
* Kronstadt 1921, por Paul Avrich 
* La rebelión de Kronstadt contra el bolchevismo 
* Alarma por Kronstadt, por León Trotsky 
* Algo más sobre la represión de Kronstadt, por Trotsky. 
* Kronstadt 1921: Bolchevismo vs. contrarrevolución  
* The Kronstadt Izvestia Archivu web de los diarios editaos polos rebeldes, incluyendo la so llista de demandes. 
* Alexander Berkman, ''The Kronstadt Rebellion''
Campu magnéticu

El **campu magnéticu** ye una rexón del espaciu na qu'una carga llétrica puntual de valor **q** que se mueve a una velocidá \mathbf{v}, sufre los efeutos d'una fuercia que ye perpendicular y proporcional tanto a la velocidá como al campu, denomada inducción magnética o mestura de fluxu magnéticu. Asina, tala carga va percibir una fuercia descrita cola siguiente igualdá.

(Nótese que tanto **F** como **v** y **B** son magnitúes vectoriales y el *productu cruz* ye un productu vectorial que tien como resultante un vector perpendicular tanto a *v* como a *B*).
El módulu de la fuercia resultante va ser
|\mathbf{F}| = q|\mathbf{v}||\mathbf{B}|\cdot \mathop{\mathrm{sen}} \theta

La esistencia d'un campu magnéticu ponse de relieve gracies a la propiedá alcontrada nel espaciu d'empobinar un magnetómetru (laminuca d'aceru imantáu que puede xirar llibremente). L'aguya d'una brúxula, qu'evidencia la esistencia del campu magnéticu terrestre, puede considerase un magnetómetru.

## Referencies

## Enllaces esternos
Morfoloxía

**Morfoloxía** pue significar:
* Morfoloxía (llingüística), l'estudiu de la estructura de la formación de pallabres.
* Morfoloxía (bioloxía), l'estudiu de la forma d'un organismu o sistema.
* Morfoloxía (diseñu), la disciplina qu'estudia la xeneración y les propiedaes de la forma.

## Referencies

## Enllaces esternos
Electrónica

La **electrónica** ye la rama de la física y especialización de la inxeniería, qu'estudia y emplega sistemes que'l so funcionamientu ta basáu na conducción y el control del fluxu microscópicu de los electrones o otres partícules cargaes llétricamente.

Usa una gran variedá de conocencies, materiales y preseos, dende los semiconductores hasta les válvules termoióniques. El diseñu y la construcción de circuitos electrónicos pa resolver problemes práuticos forma parte de la electrónica y de los campos de la inxeniería electrónica, electromecánica y la informática nel diseñu de software pal so control. L'estudiu de nuevos preseos semiconductores y la so teunoloxía suel considerase una rama de la física, más concretamente na rama d'inxeniería de materiales.

## Ver tamién
* Lletricidá
* Microelectrónica
* Transistor

## Referencies

## Enllaces esternos

* Techniciansfriend.com - Portal pa los Estudiantes d'Electrónica
* Asociación de Robótica y Domotica d'España A.R.D.E.
* IEEE Institutu d'inxenieros llétricos y electrónicos.
* Simboloxía electrónica 
* Curtia Historia de la Electrónica
* Manual d'Electrónica Básica
Filoloxía

La **filoloxía** (del llatín *philologĭa* y ésti del griegu: φιλολογία ,*filoloxía*, *"amor o interés poles pallabres"*) ye la ciencia que s'ocupa del estudiu de los testos escritos, al traviés de los que pretende reconstruyir, lo más fielmente dable, la cultura que dio llugar a esos testos y que soxace a los mesmos. El filólogu sírvise, poro, del estudiu del llinguax, la lliteratura y demás manifestaciones escrites, en cuantes constitúin la espresión d'una comunidá cultural determinada. Alternativamente, la *filoloxía* puede ser un términu usáu enantes del sieglu XX para lo qu'agora s'atalanta como la *[[llingüística]]*.

## Referencies

## Enllaces esternos
Llinguaxe

El **llinguaxe** ye cualesquier tipu de códigu semióticu estructuráu, pal qu'esiste un contestu d'usu y ciertos principios combinatorios formales. Esisten contestos tanto naturales como artificiales.

# El **[[llinguaxe animal]]** básase nel usu de señales sonores, visuales y olfatives a mou de signos pa referise a un referente o un significáu distintu de tales señales. Dientro del llinguaxe animal tán los berros d'alarma, el llinguaxe de les abeyes, etc.
# Los **[[llinguaxe formal|llinguaxes formales]]** son construcciones artificiales humanes, que s'usen en matemática y otres disciplines formales, incluyendo llinguaxes de programación. Estes construcciones tienen cadarmes internes que comparten col llinguaxe humanu natural, polo que pueden ser en parte analizaes colos mesmos conceutos qu'ésti.
# El **[[llingua natural|llinguaxe humanu]]** básase na capacidá de los seres humanos pa comunicase per mediu de signos. Principalmente facémoslo usando'l signu llingüísticu. Entá así, hai dellos tipos de llinguaxe. El llinguaxe humanu pue estudiase tocantes al so desenvolvimientu dende dos puntos de vista complementarios: la ontoxenia, qu'unvia al procesu d'alquisición del llinguaxe pol ser humanu, y la filoxenia.

## Referencies

## Ver tamién
* Idioma o Llingua
Provenzal

El **provenzal** () ye un de los dialeutos del idioma occitanu, que fálase anguaño por una minoría de la población nel sureste de Francia.

Munches vegaes la pallabra «provenzal» ye davezu usada pa referir a tolos dialeutos d'Occitanu, pero verdaderamente refierse específicamente al dialeutu faláu nes antigües provincies de Francia de la Provenza, territoriu al cual súmase la rexón oriental del Languedoc (estaya de Nîmes) y la meridional del delfinado, en Francia. La mayoría de los lingüistes nun inclúin nel provenzal les fales de los altos valles d'El Piamonte nel noroeste d'Italia (Val Maira, Val Varacha, Val d'Estura, Entraigas, Limon, Vinai, Pignerol, Sestriera), sinón que considérenles como parte del dialeutu *vivaro-alpín*.

## Referencies

## Enllaces esternos
Guerra de les Malvines

La **Guerra de les Malvines** o **Guerra de l'Atlánticu Sur** (n'inglés, *Falklands War*) foi un conflictu armáu ente la República Arxentina y el Reinu Xuníu que tuvo llugar nes islles Malvines, Xeorxa del Sur y Sándwich del Sur. La guerra desarrollóse ente'l 2 d'abril, día del desembarcu arxentín nes islles, y el 14 de xunu de 1982, fecha de la rendición arxentina, lo que conllevó'l recobramientu de los tres archipiélagos por parte del Reinu Xuníu.

La causa foi la llucha pola soberanía sobre estos archipielagos australes, tomaos pola fuercia en 1833 y dominaos dende entoncies pol Reinu Xuníu, dalgo nunca almitío por Arxentina que los sigue reclamando como parte integral ya indivisible del so territoriu; de fechu, considera que s'alcuentren ocupaos illegalmente por una potencia invasora y los incluye como parte de la so Provincia de Tierra del Fueu, L'Antártida ya Islles de l'Atlánticu Sur.

El coste final de la guerra en vides humanas foi de 649 militares arxentinos, 255 británicos y 3 civiles. 

Políticamente, n'Arxentina, la derrota nel conflictu precipitó la cayida de la xunta militar que gobernaba'l país; nel Reinu Xuníu, pola so parte, la victoria nel enfrentamientu ayudó a que'l gobiernu conservador de Margaret Thatcher llograra la reeleición nes eleiciones del añu 1983.

## Referencies

## Enllaces esternos
* Cronoloxía de la Guerra de les Malvines 
* Antecedes, información y aiciones sobre les Malvines. Fuercia Aérea Arxentina) 
* Historia del conflictu y rellación de cayíos. Exércitu d'Arxentina.
Mendoza (Arxentina)

**Mendoza** ye una ciudá del oeste d'Arxentina y forma la totalidá del departamentu capital de la provincia de Mendoza (Arxentina). Alcuéntrase nel glacis de piedemonte de la cordillera de los Andes, ocupa 57 km², anque'l so área metropolitana, conocida como Gran Mendoza, estiéndese 16.692&nbsp;km².

Tien según el censu de 2001 del INDEC 110.993 habitantes, que xuníos a los del so área metropolitana, el Gran Mendoza, xube a 848.660 persones, convirtiendola na cuarta mayor urbe del país. Amás ye un municipio, formáu pol territoriu de l'antiguamente conocíu como Departamentu Capital (Mendoza).

Pa 2009 estimase que la población de la Ciudá será d'unes 112.900 persones, y que la tendencia d'evolución poblacional pa la xurisdicción ye práuticamente nula debío a que nun hai espaciu disponible pa la construcción de nueves viviendes. A esta situación hai que sumar la de que munches families de muncho dineru elixen vivir en barrios pesllaos o privaos, fuera del centru de la ciudá, colo que l'incrementu poblacional de l'aglomeráu rexistrase nel restu de los distritos del Gran Mendoza.

La base de la ciudá actual surxó d'un nuevu ordenamientu realizáu en 1863 llueu del Terremotu de Mendoza de 1861 pol agrimensor francés Julio Balloffet y qu'incluye la disposición estratéxica de cuatro places menores circundando a una plaza mayor. L'actividá económica ta vinculada cola industria (ellaboración de vinos, alimentos, y otres bebides) y la estraición y refinamientu de petroleu. Amás, ye un importante centru turísticu y universitariu.

## Seiciones
El 20 de xineru de 2003 la Municipalidá de Mendoza creó nueves seiciones y renomó algunes que ya esistíen:
*1ª Seición: Parque Central
*2ª Seición: Barriu Cívicu
*3ª Seición: Parque O'Higgins
*4ª Seición: Área Fundacional
*5ª Seición: Residencial Sur
*6ª Seición: Residencial Norte
*7ª Seición: Residencial Parque
*8ª Seición: Aeroparque
*9ª Seición: Parque Xeneral San Martín
*10ª Seición: Residencial Los Cerros
*11ª Seición: San Agustín
*12ª Seición: Piedemonte

## Referencies

## Enllaces esternos
* Municipalidá de la Ciudá de Mendoza
* Gobiernu de la Provincia de Mendoza
Eytan Fox

**Eytan Fox** (hebréu: איתן פוקס),  ye un direutor de cine israelín. Nació en Nueva York y camudóse cola so familia a Israel cuando cuntaba con namás dos años. Ye abiertamente gai y anguaño vive en Valbonne,, cerca de Niza.

## Obres
* *[[After (película israelina)|After]]* (1990)
* *[[Shirat Ha'Sirena]]* (*Siren's Song*, 1994)
* *[[Ba'al Ba'al Lev]]* (1997)
* *[[Yossi & Jagger]]* (2002) 
* *[[Walk on Water (película)|Walk on Water]]* (2004) 
* *[[The Bubble (película de 2006)|The Bubble]]* (2006) 
**[[Yossi (película)|Yossi]]* (2012), secuela de *[[Yossi & Jagger]]*
**[[Bananot]]* (2013) (*Cupcakes* n'inglés)

;Series de televisión
* *[[Florentin (serie de televisión)|Florentin]]* (1997)
* *[[Tamid oto halom]]* (2009)

## Premios
Les sos películes llograron numberosos premios, pero Eytan recibió en 2006, el primer Premiu de la Década, un premiu concedíu a los cineastes que más contribuyeron al cine xudíu nos postreros diez años.

## Referencies

## Enllaces esternos
*"Between Sex And Country: The Films of Eytan Fox" 
*"Eytan Fox Brings Israeli Films to America"
Medibuntu

**Medibuntu** (Multimedia, Entertainment & Distractions in Ubuntu, ye dicir, Multimedia, entretenimientu y distraiciones n'Ubuntu) ye un **repositoriu** de paquetes de software que nun pueden incluyise na distribución Ubuntu por razones como problemes llegales de copyright, llicenciamientu o restricciones de patentes.

Medibuntu ye un proyeutu que se dedica a distribuyir en paquetes programes informáticos que, por motivos rellacionaos con variantes nacionales en llexislación talos como:
* Posibilidá de patentar software, algoritmos, formatos y otres posibilidaes de creación
* Restricciones llegales sobro la llibertá d'espresión o comunicación
* Restricciones nel usu de ciertos tipos de teunoloxía; por exemplu, la criptografía
* Restricciones llegales sobro la importación de teunoloxíes de software, que pueden requerir permisos específicos

Esiste una gran cantidá de programes escelentes (llibres y non llibres) a los qu'afeuten estes restricciones en dalgunes partes del mundu, lo qu'impide que s'incluyan nos repositorios estándar d'Ubuntu. Hai que tener en cuenta que, la política de Canonical, arriendes del so compromisu cola llibertá nel software, inclúi la opción por crear discos d'instalación en CD, n'arróu de facelo en discos DVD como otres distribuciones.

Esti repositoriu inclúi programes como Amarok, Beep Media Player, MPlayer, Acrobat Reader, Google Earth y gran cantidá de códecs.

Medibuntu empaqueta y distribúi estos programes. Descargalos, usalos, distribuyilos o remanalos de cualesquier mou puede ser illegal dependiendo de la xurisdicción del usuariu.

## Ver tamién
* GNU/Linux

## Referencies

## Enllaces esternos
Canonical

**Canonical Ltd.** ye una empresa privada fundada y financiada pol empresariu sudafricanu Mark Shuttleworth, pa la promoción de proyeutos rellacionaos col software llibre. Canonical tien la so sede nel paraísu fiscal d'Islla de Man, pero los sos emplegaos alcuéntrense repartíos al rodiu de tol mundu.

El proyeutu más importante financiáu hasta agora ye la distribución Linux "Ubuntu", basada en Debian. Otros proyeutos tamién financiaos pola compañía son Launchpad, el proyeutu TheOpenCD (una coleición de programes llibres pa Windows), Bazaar (un sistema de control de versiones distribuyíu y desendolcáu en Python), y Ubuntu One.

## Referencies

## Enllaces esternos

* Sitiu web oficial de Canonical Ltd.
Diego Castro

**Diego Castro Jiménez**  ye un xugador de fútbol gallegu. Xuega como centrocampista, principalmente por la banda izquierda a pesar de ser drechu, y el so actual equipu ye'l Perth Glory Football Club. Ye fíu del entrenador de fútbol Fernando Castro Santos.

Militó nel Real Sporting de Xixón, llego nel añu 2005 procedente del Málaga B, y marchó nel añu 2011. 

## Clubes

## Referencies

## Enllaces esternos
Roberto Canella

**Roberto Canella Suárez**  ye un .

Canella compitió nel fútbol base cola Asociación Cultural y Deportiva Alcava, na so La Pola Llaviana natal. Nesta mesma llocalidá tien el so allugamientu la peña sportinguista que lleva'l so nome, de recién creación y una de les más actives del equipu xixonés. Roberto Canella llegó d'esguín al Sporting y foi esguilando polos equipos de les categoríes inferiores hasta llegar al filial en 2005 y al primer equipu en 2006. Foi internacional coles seleiciones sub-19, 20 y 21 nel so puestu de lladral maniegu. Y en la última campaña del Sporting en Primer División compitió mientres 2.032 minutos en 24 partíos. Una mancadura na parte final del campeonatu torgó-y ameyorar esos númberos. Roberto Canella llogró'l tercer premiu Fútbol Draft na so edición de 2007, y al añu siguiente consiguió la plata. Na edición correspondiente a la tempoarada 2008/2009 ta escoyíu y ye'l principal candidatu a faese col primer premiu, que lu reconocería como'l lladral maniegu más prometedor del panorama español. El 5 d'ochobre de 2008, marcó'l so primer gol na Primer División d'España, nun Mallorca 0 - 2 Sporting. Les sos bones actuaciones nel lladral esquierdu del Sporting fixeron que l'Aston Villa afitárase nel futbolista llavianés nel mercáu inverniegu de la temporada 2008/2009. Anque na prensa circulaba la noticia d'una supuesta ufierta d'unos 11 millones d'euros, el Sporting negó tala cosa. El día 9 de xineru del 2009, la prensa deportiva anunciaba l'interés del Real Madrid y el Real Zaragoza pol mozu llateral asturianu. El diariu The sun afirma, que'l Wigan que dirixe Roberto Martínez, estaria interesáu, por una cifra al rededor de los 4.5 millones d'Euros.

## Clubes

## Palmarés
### Distinciones individuales

## Referencies

## Enllaces esternos
Juan Salvador Gaviota

**Xuan Salvador Gaviota** (n'inglés: Jonathan Livingston Seagull), ye una fábula en forma de novela escrita por Richard Bach, sobre una gaviota y el so deprendizaxe sobre la vida y el volar, y una homilía sobre l'autoperfeicionamientu y el sacrificiu. Espublizóse per primer vegada nel añu 1970 como “Jonathan Livingston Seagull — a story”, y convirtióse nún de los llibros favoritos nos campus de delles universidaes estauxunidenses. A fines de 1972, imprentáronse más d'un millón de copies. El Reader's Digest espublizó una versión condensada, y el llibru algamó el primer puestu na llista *[[New York Times]] bestsellers*, onde permaneció durante 38 selmanes. El llibru, que reimprentóse nel añu 2006 llogró un sitiu mui especial dientro de la lliteratura universal.

## Referencies

## Enllaces esternos
Vanguardia revolucionaria

La espresión **vanguardia revolucionaria** o **vanguardia dirixente** fai referencia a la visión que teníen Lenin y los sos siguidores del Partíu Obreru. Asina concebíu, el partíu ye un exércitu disciplináu de revolucionarios, imbuído na teoría y na práutica, con esperiencia en tou tipu de situaciones.

Según los adeptos a esta concepción, la vanguardia revolucionaria, formada polos elementos más conscientes de la intelectualidá y del proletariáu, "allumaría" dando les regles a ser siguíes, y "emburriaría" dirixendo a la clase primida a la victoria del comunismu sobro'l capitalismu.

## Referencies

## Enllaces esternos
Nowy Dwór Królewski

**Nowy Dwór Królewski** ye una villa del sureste de Polonia, allugada ente Chelmno y Torun. 

## Referencies

## Enllaces esternos
Cosso

**Cosso**: (Cossue o Cosei en dativu) según les llábanes votives afayaes, yera un dios del noroeste de la Península Ibérica que los romanos asemeyaben a Marte.

El so cultu espardíese pela fastera de costa atlántica que percuerre’l centru de Portugal hasta la Mar Cantábrica, (árees de los Bracaros, Cilenos, Célticos y Artabros toos ellos Galaicos) entrando nos montes astures de Gigurros, Lougeos y Susarros. 

Trátase d'un dios asemeyáu a Marte, que encualla col calter d'estes tribus, que como cuenta Estrabón (4-4.5) taben en continuu pie de guerra enantes del arribu los romanos. Cuando se refier a los habitantes montañeses del norte (Xeografía. llibru III) afita que "sacrifiquen a Ares castrones, bues y caballos". El xeógrafu camienta qu'un dios asemeyáu al Ares griegu, dios de la guerra, yera’l cimeru de los pueblos del norte.

Les escritures con radical COS- fueren estudiaes por Ferreira da Silva, ensiendo evidente’l so venceyamientu con Marte na llábana de Brandomil "COSO M(ARTI)". 

No que se refier a la etimoloxía de Cossu o Cosu fuere estudiada selemente por Prosper, quien lu entama nuna raíz *Kom-dH-to, col significáu de " axuntu de ríos" ónde prodúzse un desendolcu mdt > ns > ss / s. Con ello, Cosso concuaya dafechu col britónicu Condatis, conocíu por delles escritures afayaes nel Reinu Xuníu y una en Sarthe (Francia). 

Condate aseméyense tamién col Marte romanu (cif: CONDATI MARTI. Barnard Castle-Yorkshire) y mesmo que Cosso, el nome quier dicir "Dios del axuntu" entamáu nuna raíz *Kom-deH₁-ti. Esta asociación secundaria ente’l axuntu de les agües y ritu guerreru venceyen a Galaicos y Astures col mundu de galos y britones.

## Referencies
Partíu Comunista

Un **Partíu Comunista** ye un partíu políticu que basa la so ideoloxía y prautiques polítiques na teoría marxista en cualesquier de les sos modalidaes o escueles y la implementación d'una sociedá comunista. El partíu comunista, a diferencia de los partíos socialistes, socialdemócrates y llaboristes (que se crean na segunda metá del sieglu XIX), surde na primer metá del sieglu XX como resultáu de la I Guerra Mundial (1914-1921), la revolución bolxevique (1917) y, sobremanera, pola creación de la Internacional Comunista. Ye'l resultáu de la división de los partíos integrantes de la Segunda Internacional que s'oponen a la guerra, sofiten la revolución bolxevique y considérense revolucionarios y contrarios a les llamaes táutiques "revisionistes". Como crítica a la socialdemocracia y la so diversidá d'opiniones y facciones ta la idea de que'l partíu tien de ser una organización cohesionada y disciplinada, compuestu por revolucionarios qu'emponen el procesu políticu escontra'l socialismu.

El primer partíu n'adoptar esti nome foi la facción bolxevique del Partíu Obreru Socialdemócrata Rusu (POSDR) qu'en marzu de 1918 (VII Congresu Estraordinariu) pasó a llamase Partíu Comunista Rusu (bolxevique) ("VKP(b)") pa estremase de los menxeviques y otres facciones del POSDR.

Darréu otros partíos europeos, que correspondía a les facciones que sofitaben la revolución rusa denominaríense partíu comunista. El nome faise obligatoriu pa los partíos integrantes de la Internacional Comunista a partir de l'aprobación de les 21 condiciones nel II Congresu Mundial del 30 de xunetu de 1920. La cual señala que tou partíu miembru tenía de llamase: *Partíu Comunista de <País> (seición de la Internacional Comunista)* (condición 17ª).

Como norma, dende la III Internacional tolos partíos comunistes tienen d'entamase en redol a los principios del centralismu democráticu. Amás en teoría ye'l Congresu del partíu la máxima instancia de decisiones la cual escueye un Comité Central encargáu d'executar les decisiones del congresu ente'l periodu de xunta d'esti. El Comité Central escueye un Politburó o Comisión Política más pequeña la cual escueye al Secretariu Xeneral y encárgase de l'alministración y decisiones diaries del partíu. Tamién se proscriben les facciones internes o disidentes al interior del partíu, colo cual buscábase caltener la unidá y consensu na direición revolucionaria al interior del partíu.

Nos so llibros ¿Qué facer? y Un pasu alantre, dos pasos de tras, Lenin encontó les xeres y el modelu del partíu comunista. Según él, el partíu ye'l destacamentu de vanguardia de la clase obrera y les sos principales funciones son incorporar al movimientu obreru la conocencia política marxista y dirixir la llucha anti-capitalista en tolos sos aspeutos. Una de les carauterístiques esenciales del partíu de vanguardia leninista, ye que ta conformáu por un amenorgáu grupu de *revolucionarios profesionales* que representen los seutores más avanzaos de la clase obrera y de la intelectualidá.

## Ver tamién
* Llistáu de partíos comunistes nel mundu

## Referencies

## Enllaces esternos
Centralismu democráticu

El **Centralismu democráticu** ye'l modelu d'organización y funcionamientu de los partíos y organizaciones marxista-leninistes, anque non asina de toa organización socialista, marxista o comunista. La combinación de centralismu y democracia supón potenciar la disciplina consciente y el sacrificiu voluntariu de la llibertá n'ares de la máxima eficacia. El centralismu democráticu opónse al burocratismu y a otres formes d'organización como les de los partíos socialistes o les organizaciones asamblearies.

Na metodoloxía del centralismu democráticu los discutinios y decisiones flúin de baxo a enriba y de riba a embaxo, nun viaxe d'ida y vuelta ente l'órganu inferior y el superior, ensin lo cual el procesu queda incompletu. 

## Carauterístiques
Les sos principales carauterístiques son:

* Calter electivu y revocable de tolos órganos de direición de baxo a enriba.
* Rendición periódica de cuentes polos órganos de direición énte'l que los escoyeron y énte los órganos cimeros.
* Llibertá de crítica y autocrítica dientro del partíu.
* Estricta disciplina de partíu, subordinación de la minoría a la mayoría.
* Les decisiones de los órganos cimeros son venceyantes pa los órganos inferiores.
* Trabayu y direición coleutivos, responsabilidá individual de cada participante nel procesu de direicionamientu del estáu 

En formulaciones recién el centralismu democráticu equival a: democracia interna, unidá d'aición y direición coleutiva.

## Papel históricu
Históricamente puédese amestar el centralismu democráticu a les formes organizatives de la Comuña de París espuestes por Karl Marx en "La guerra civil en Francia" (1871), anque atribúise la so formulación moderna a V. I. Lenin, na so obra "¿Qué facer?" (1902). Correspondió darréu a la forma d'organización de los partíos comunistes dempués de 1917.

Ye una propuesta que nunca se concretó (con bien poques esceiciones, mayormente nos partíos comunistes y con matices) a un nivel más xeneral a pesar que les persones o partíos que lo propunxeron llegaren al poder del Estáu, cuantimás pola dificultá de concretar organizaciones que sían coles mesmes de baxo escontra riba y de riba escontra baxo ensin que se produza un procesu de xerarquización sobro les unidaes de base y la consecuente centralización; sicasí nun rangu bien llindáu y dientro de la subordinación al aparatu central, estes organizaciones de base tienen o tuvieron dalguna capacidá de decisión y aición, anque bien relativa.

## Referencies

## Enllaces esternos
Toyota Prius

El **Toyota Prius** ye un automóvil, con motor de gasolina y llétricu. Ye'l más conocíu nel sector del coche miestu y, al empar, el más vendíu a nivel mundial.

El modelu inicial, puestu a la venta en Xapón l'añu 1997, y dempués nos Estaos Xuníos y n'Europa, consiguió muncha notoriedad, pero un espardimientu llindáu.

La segunda xeneración, comercializada'l 2003 en Xapón y nos Estaos Xuníos, y un añu más tarde n'Europa, ta esfrutando d'una más gran popularidá, sobremanera a Estaos Xuníos.

La tercer xeneración, llegada nel mercáu européu a la segunda metá del 2009, presenta una serie de meyores téuniques y d'equipamientu, calteniendo la estructura y la imaxe del modelu anterior.

El Prius foi diseñáu pa consiguir los meyores rendimientos enerxéticos. La carrocería, abondo espaciosa pa ser considerada un modelu familiar alcontradizu, esfruta d'un coeficiente Cx de 0,26,pal Prius II y de 0,25 pal Prius III, d'un acabáu d'altu nivel y consiguió la máxima calificación, cinco estrelles, nes pruebes de seguridá de la EuroNCAP.

Incorpora novedaes como la direición llétrica, que yá se foi popularizando n'otros modelu y marques. Pero, el nucleu diferencial d'esti modelu ye'l que Toyota denomina Hybrid Sinergy Drive (HSD, el conxuntu de motores llétricos y térmicu que, amestáu a un sistema de tresmisión automáticu bien bien consiguíu, dexa a esti vehículu circular con total fluidez y suavidad, mercés a la xestión electrónica. Al conductor nun-y hai qu'activar nengunu otru mandu sinón los habituales nun coche con cambéu automáticu, ensin percibir l'intercambiu y combinación d'unidaes motores, casi constando en circulación urbana, si nun les repara a la pantalla afecha.
Nesti modelu la única fonte d'enerxía provién del motor térmicu, o sia de la combustión de combustible, y que nun fai falta, nin hai la posibilidá, de recargar enerxía llétrica esterior. El motor de gasolina ye'l qu'apurre enerxía a la batería cuando precisa recàrrega, magar el sistema de frenos dexa recuperar la enerxía cinética del coche pente medies de unu de los motores llétricos, qu'actúa como xenerador llétricu. Nun hai que dicir qu'esti sistema de recarga ye dafechu automáticu, y, si fai falta, utiliza los cuatro frenos de discu tradicionales pa parar rápido'l vehículu.

Cola voluntá de faer un coche respetuosu col mediu ambiente, el constructor consiguió escelentes resultaos al Michelin Challenge Bibendum y foi galardonado como coche del añu 2004 a los Estaos Xuníos y del 2005 n'Europa.

## Referencies

## Enllaces esternos

* Semeyes ya presentación del nuéu modelu 2009 (en)
* Michelin Challenge Bibendum 
* European New Car Assessment Programme (en)
* Mi Toyota Prius Forum (esp)
Asturias (Filipines)

**Asturias** ye un municipiu de tercer clase allugáu na costa noroccidental de la provincia filipina de Cebú, a unos 81 km de la ciudá homónima, capital alministrativa de la islla. Ta asitiada nes siguientes coordenaes geográfiques: 10°34'N 123°43'E; y llenda: al norte, col municipiu de Tuburan, al sur col de Balamban, al este col de Danao City y al oeste col de Tañon Strait. La so población, ye de . Viven, mayormente, de la pesca, l'agricultura y el ganáu. 

## División alministrativa
Alministrativamente ta dividíu nos 27 barangayes (barrios o distritos) que vienen darréu:

## Historia
El nome nativu de la zona ye *Naghalin*, y deriva de la pallabra *lalin*, usada en cebuanu pa denomar a los colonos que vienen de llugares llonxanos. Los primeros ocupantes del municipiu llegaron de los conceyos vecinos y d'islles cercanes como la de Bohol. A lo primero una parte de Naghalin formaba parte del Pueblo de Tuburan, y la otra del de Balamban. La población foi medrando pol crecimientu demográficu de los yá instalaos y pola llegada de nuevos emigrantes, y los habitantes del territoriu pidiéron-y a la potencia colonial (España) que los dexara crear les sos propies instituciones llocales de gobiernu. El rei español, a finales del sieglu XVIII, aceptó, creando pa ello el Pueblo de Asturias.

## Referencies

## Enllaces esternos
Temperatura d'autoignición

La **temperatura d'autoignición** ye la temperatura mínima, a presión d'una atmósfera, a la qu'un gas inflamable o amiestu d'aire-vafu en contautu col aire ambura bonalmente o ye calecíu na so superficie ensin necesidá d'una fonte d'ignición. 

A esta temperatura algama la enerxía d'activación abonda por que se empecipie la reacción de combustión. Los vafos y gases van amburar bonalmente a una temperatura más baxo en oxíxenu que nel aire. La temperatura de autoignición puede menguar sustancialmente ante la presencia de catalizador ye como polvu d'óxidu de fierro, ante atmósferes riques n'oxíxenu y ante primas elevaes.

Esti parámetru recibe tamién el nome de temperatura o puntu de autoencendido, temperatura de ignición bonal o autógena y hasta puede apaecer solo como temperatura de ignición. 

Ye conveniente asegurase'l non-tracamundiu cola temperatura d'inflamación o rellumu, especialmente si nun se dispón de dambos valores determinaos por ensayu ó por tables. En casu de nun disponer d'ellos repararáse que la temperatura de autoignición tien unos valores bien superiores a la d'inflamación y pa una mayoría de compuestos alcuéntrase ente 200 y 700 °C. 

Esti parámetru sírvenos de referencia pa operaciones ensin fonte puntual de ignición pero con una elevación importante de la temperatura, tales como tratamientos térmicos, intercambiadores de calor con aceites térmicos, motores llétricos protexíos, etc.. 

Esta carauterística de les sustancies llinda la temperatura máximu superficial de los equipos llétricos que pueen entrar en contautu con ella.

## Variaciones na temperatura d'autoignición

La temperatura d'autoignición de hidrocarburos n'aire mengua al aumentar el so masa molecular. Asina por casu:

 Metanu: 537 °C

 n-butanu: 405 °C

 n-decanu: 208 °C

La temperatura d'autoignición d'hidrocarburos n'aire mengua al aumentar el tamañu del recipiente.

Temperatura de autoignición del toluenu: 580&nbsp;°C en recipiente de 0,05 I. 

Idem del tolueno 480&nbsp;°C en recipiente de 15 I. 

Idem del metanol 475&nbsp;°C en recipiente de 0,05 I. 

Idem del metanol 375&nbsp;°C en recipiente de 15 I.

## Referencies

## Enllaces esternos
* Analysis of Effective Thermal Properties of Thermally Thick Materials.
Sóviet

Un **sóviet** ye una asamblea, convocatoria o conseyu obreru de trabayadores rusos. Los primeros sóviets fueron el raigañu de la Revolución Rusa de 1905 y orixinalmente'l términu facía referencia a les asamblees d'obreros, soldaos y llabradores que fueron fundamentales pal trunfu de la Revolución d'ochobre de 1917, según la base pa la formación de la República Socialista Federativa Soviética de Rusia primeru y de la Unión de Repúbliques Socialistes Soviétiques en 1922. La Constitución soviética de 1918, colos bolxeviques yá nel poder, entamó l'alministración política del Estáu nun sistema inversamente xerárquicu y democráticu (esto ye, de baxo enriba) de conseyos d'obreros, llabradores y soldaos. El primeru fundóse na ciudá d'Ivánovo.

La estructura xerárquica del Estáu, que diba de baxo escontra riba y de riba escontra baxo —unu de los principios del centralismu democráticu leninista— taba conformada por socesivos conseyos hasta llegar a la máxima autoridá, el Sóviet Cimeru. Nun nivel mediu ente los gobiernos llocales y el poder federal, cada República Socialista Soviética tenía'l so propiu Sóviet Cimeru. Magar, cola institucionalización del país escontra 1924, y la paulatina burocratización de la Estáu obreru, los sóviets empezaron a perder una gran parte del so poder real y capacidá de decisión a nivel llocal o de base, convirtiéndose de la mesma, en niveles superiores, n'órganos de gobiernu al estilu de los parllamentos d'otros estaos. Asina, la Xunión Soviética, llueu adquirió un sistema políticu de tipu "parllamentariu" con un únicu partíu, nel que'l xefe d'Estáu o Presidente del Presidium del Sóviet Cimeru, yera escoyíu pol poder llexislativu (ésti últimu). El poder executivu exercíalo'l Conseyu de Ministros, que'l so nome orixinal en rusu yera *Sóviet de Comisarios del Pueblu*.

## Ver tamién
* Sóviet de Petrográu
* Conseyu obreru
* Estáu socialista
* Ivánovo

## Referencies

## Enllaces esternos
Colonia

El términu **colonia** o **Colonia** pue referise a:
 
### Europa
* Rexón de Colonia, n'Alemaña occidental, nel estáu federal de Renania del Norte-Westfalia.
* Colonia, ciudá d'Alemaña occidental, nel estáu federal de Renania del Norte-Westfalia.
* Área metropolitana de Colonia.
* Arzobispáu de Colonia.
* FC Colonia, club de fútbol de la ciudá de Colonia.
* La Colonia: pedanía de la ciudá de San Roque (Cádiz), anguaño despoblada.

### América
* Colonia, departamentu uruguayu.
* Club Deportivo Colonia, club de fútbol uruguayu de la ciudá de Juan Lacaze, nel departamentu de Colonia.
* Colonia del Sacramento, ciudá uruguaya, capital del departamentu de Colonia.
* La Colonia, llocalidá arxentina de la provincia de Mendoza.
* Departamentu Las Colonias, na provincia arxentina de Santa Fe.
* Avenida Colonia, na ciudá de Buenos Aires, Arxentina.
* Colonia. Nome col que se designa a un barriu o demarcación residencial en Méxicu.

### Oceanía
* Colonia, capital de la islla de Yap.

## Alministración
* Colonia alministrativa: en política y n'historia, unidá alministrativa sol control d'otra entidá, usualmente un estáu autónomu, xeográficamente distante o cualesquier otru tipu.

## Bioloxía
* Una colonia ye un grupu de seres vivos entamaos so bases cooperatives (por casu colonia de formigues).

* Un organismu colonial refierse al fechu de que les colonies fórmense pola división ordenada d'una célula, de forma que queden les sos célules fíes xuníes ente sigo. Hai colonies nes que caúna de les célules desempeña toles funciones d'un ser vivu independiente. N'otres colonies, esiste un principiu de división del trabayu, una y bones delles célules pueden estremase y convertise en célules reproductores.

## Historia
* Una colonia griega ye una ciudá de l'antigua Grecia fundada fuera de Grecia puramente dicha.
* Una colonia romana ye una ciudá de l'antigua Roma posesora del estatutu políticu de mayor status (superior al d'un *[[municipium]]*).
* Un periodu colonial ye un periodu de la historia nel que destacó'l dominiu a gran escala de vastes árees del mundu poles grandes potencies europees. Ver tamién:
* Colonización europea d'América.
* La Colonia (Chile): periodu de la historia de Chile (1601-1810).
* La Colonia (Venezuela): periodu de la historia de Venezuela (1550-1810).

## Persones
* Los Colonia fueron una familia d'arquiteutos y escultores d'aniciu alemán que trabayaron en Castiella (especialmente en Burgos) nos sieglos XV y XVI.

## Ver tamién
* L'agua de Colonia ye un arume creao na ciudá d'esi nome.
* Una *colonia* ye una de les formes d'estremar una urbanización (asemeyáu a barriu).
* Colonialismu.
* Colonización.

## Referencies
Das Kapital

***Das Kapital*** (llit. ***El capital***) ye la obra mayor del filósofu y teóricu de la economía política alemana Karl Marx.

Marx dedicó más de venti años de la so vida a escribir esta obra, pero nun acabó más qu'una parte: el primer llibru, asoleyáu en 1867, consagráu al desarrollu de la producción capitalista. Borradores de Marx fueron utilizaos por Friedrich Engels pa publicar los «llibros 2 y 3», en 1885 y 1894. Los apuntes de Marx dedicaos a la historia de les doctrines económiques fueron asoleyaos pol socialista alemán Karl Kautsky na obra *Theorien über den Mehrwert* ("Teoríes de la plusvalía", 4 vol., 1905-1910).

Foi observando la industria británica contemporánea y les sos condiciones de trabayu, sofitándose y criticando les anteriores teoríes de la economía política (tales como les de David Ricardo o Adam Smith) que Marx pretendió demostrar la naturaleza real del capitalismu, y poner l'acentu sobre les contradiciones internes d'esi sistema. 

L'autor consideraba el mesmu a la so obra como «el más temible misil que fuera llanzáu a la cabeza de la burguesía».

## Idees principales de la obra
La conclusion de Marx ye que'l capitalismu ye un sistema a la vez inxustu ya inestable, qu'aliena a los seres humanos, y nel que la base sobre la que se sofita ye «la esplotación de los trabayadores» baxo la forma del sistema de salariu. Per otra parte, Marx estima que'l capitalismu deberá ser reemplazáu por un modu de producción fundáu sobre la propiedá común, reemplazando'l trabayu asalariáu pol trabayu llibre y cooperativu.

## Referencies

## Enllaces esternos
Radar

El **radar** (términu que remanez del acrónimu inglés **Radio Detection And Ranging**, “deteición y midida de distancies per radio”) ye un sistema qu'usa ondes electromagnétiques pa midir distancies, altitúes, direiciones y velocidaes d'oxetos estáticos o móviles como aeronaves, barcos, vehículos motorizaos, formaciones meteorolóxiques y el propiu tarrén. El so funcionamientu básase n'emitir un impulsu de radio, que se reflexa nel oxetivu y recíbese típicamente na mesma posición del emisor.

A partir d'esti "*ecu*" puede estrayese gran cantidá d'información. L'usu d'ondes electromagnétiques dexa detectar oxetos más allá del rangu d'otru tipu d'emisiones (lluz visible, soníu, etc.)

Ente les sos aplicaciones inclúinse la meteoroloxía, el control del tráficu aereu y terrestre y gran variedá d'usos militares.

## Referencies

## Enllaces esternos

* Christian Huelsmeyer, the inventor - Radar World- 
* Teunoloxía Radar
Asturix

**Asturix** ye una distribución GNU/Linux basada n**'[[Ubuntu]]** dirixida a usuarios finales y empreses.
Ye estable, rápida, segura y perfácil d'usar.El nome (Asturix) provién de la conxunción de les pallabres Asturies (comunidá autónoma d'España) la cuál ye'l llugar d'orixe, y Astérix (personaxe protagonista del cómic *Les Aventures d'Astérix* de René Goscinny y Albert Uderzo).Tamién tien una comunidá que va ascendiendo en númberu día a día, esta distro tamién s'enargullez de poseyer: una páxina web dedicada a la so descarga, una wiki con soporte, un foru oficial nel que te pue responder el propiu creador, dos servidores de descarga y munchu más...
Consta de varies versiones:
***Desktop**: Pa hogares y entornos onde la estabilidá nun ye lo más importante.
***Business**: Dirixida a empreses y oficines y a tóo'l entornu de producción. Ye la más completa incorporando más de 1500 paquetes.
***Lite**: Pa ordenadores con pocos recursos y micro-portátiles.
Anguaño alcuéntrense disponibles les versiones Desktop, Business y Lite.

## Llanzamientos Estables


## Próximos Llanzamientos
De momentu les próximes versiones nun tán mui planificaes y estos datos puen variar.



## Ver tamién
* Ubuntu

## Referencies

## Enllaces esternos
* Sitiu web oficial d'Asturix
* Foru de la comunidá Asturix 
* Notes de la versión Asturix 1.0 Business
* Comunidá d'Asturix
Santa María Villandás

**Santa María Villandás** ye una parroquia del conceyu asturianu de Grau. Ta allugada na fastera suroccidental del conceyu y tien una estensión de . Los sos  tán repartíos ente los llugares de Santa María (ú ta la ilesia parroquial), La Cabaña, La Fuexa, El Gurrión, Los Llodos, El Puente Seaza, Robléu, Rozallana, Seaza, Villandás, Víu'l Pedroucu, Víu'l Picu, La Campusa y Capítulu.

### Llocalidaes

### Sitios

## Referencies

## Enllaces esternos
Tolinas

**Tolinas** ye una parroquia del conceyu asturianu de Grau. Ocupa l'estremu más meridional del conceyu, nel brazu qu'abraza pel oeste al conceyu de Tameza. Llenda colos conceyos de Teberga (al sur y sureste) y Miranda (al oeste), y cola parroquia moscona de Las Villas al norte y noroeste. Nel so territoriu, de , hai namái un pueblu, Tolinas, que tien una población de . Alcuéntrase a 26 km de la capital del conceyu, a una altitú media de 683 msnm.

Nel pueblu, amás de la ilesia dedicada a San Cosme y San Damián, qu'apaez citada na confirmación dada pol rei Alfonsu VI a la catedral d'Uviéu alredor del añu 1100 y que foi reconstruyida nos sieglos XVII-XVIII, hai un conxuntu palaciegu perimportante. Ye la casona Los Corros, llevantada hacia'l 1624, que tien capiella (con un retablu del sieglu XVIII), palombar, bebederu pal ganáu (datáu en 1842) y un horru.

## Xeografía

### Llocalidaes

### Sitios

## Referencies

## Enllaces esternos
Selena

**Selena Quintanilla-Perez**  foi una cantante pop d'Estaos Xuníos n'inglés y castellanu. 

## Álbumes

## Referencies

## Enllaces esternos

* Web oficial
Sorribas (parroquia)

**Sorribas** ye una parroquia del conceyu asturianu de Grau. Ta asitiada na fastera centruoccidental del conceyu, na vera derecha del ríu Cubia, que-y fai de llende septentrional. Tien una estensión de  y una población de , que se reparten ente les aldees de Las Curuxas ( hab.) y Sorribas ( hab.).

## Llocalidaes

### Sitios

## Ver tamién

## Referencies

## Enllaces esternos
Catástrofe

Una **catástrofe** (del griegu καταστρέφειν, 'abater', 'destruyir') ye un fechu natural o provocáu pol home qu'afecta negativamente a la vida, al sustentu o a la industria, desaguando con frecuencia en cambeos permanentes nes sociedaes humanes, ecosistemes y mediu ambiente. Los desastres ponen de manifiestu la vulnerabilidá del equilibriu necesariu pa sobrevivir y espolletar.

#Implica la perda de la capacidá operativa d'una organización, una llocalidá, rexón o país. Precisa pa la so resolución la participación cooperativa de dellos grupos que de normal nun precisen trabayar a comuña pa controlar emerxencies.

#Rique que les partes implicaes arrenuncien a l'autonomía y llibertá tradicional pa producir respuestes en xunto y entamaes. Siguiendo un comandu o estructura predefinida.

#Camuda'l desenvolvimientu habitual de les midíes, y ye necesariu un acercamientu ente organizaciones públiques y privaes nes operaciones.

Según la magnitú del desastre, puede asoceder:

#Destrúi a la mayor parte d'una comunidá.

#Torga a los servicios locales faer los sos deberes.

#Provoca un cese na mayoría de les funciones de la comunidá, y torga a les
comunidaes axacentes l'unvíu d'ayuda.
## Ver tamién
*Alministración de catástrofes
*Ayuda humanitaria
*Desastre natural
*Desastre provocáu pol home
*Marcu estratéxicu pal amenorgamientu de les vulnerabilidaes y l'impautu de los desastres
*Famona China

## Referencies

## Enllaces esternos
Stockwork

En xeoloxía un **stockwork** ye un sistema complexu de xeoloxía estructural o filones orientaos aleatoriamente. Los Stockworks son comunes en munchos tipos de depósitu de mineral y especialmente notable en greisens. Son tamién conocíos como zones llargueru.
Santianes de Molenes

**Santianes de Molenes** ye una parroquia del conceyu asturianu de Grau. Ta asitiada na fastera suroccidental del conceyu y llenda coles parroquies de Rubianu al noreste, Ambás al norte, Santa María Villandás al noreste, Restiellu al este y Villamarín al sur y sureste, amás de col conceyu de Tameza al oeste. Tien una estensión de , y una población de .

## Llocalidaes

### Sitios

## Referencies

## Enllaces esternos